Z M L U V A  O  D I E L O

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. **ZMLUVNÉ STRANY:** 
   1. ***Zhotoviteľ:***

Obchodný názov:

So sídlom:

zastúpený:

IČO:

IČ DPH:

Bankové spojenie:

Registrácia.:

(ďalej aj len „zhotoviteľ“)

* 1. ***Objednávateľ:***

Obchodný názov: SCHAAP AGRO – HOLLAND s.r.o.

so sídlom Skladová 2/A, 917 01, Trnava

zastúpeným: Ing. Juraj Vinš

IČO: 34134514

IČ DPH: SK2020 394 167

bankové spojenie : Unicredit Bank

IBAN : SK77 1111 0000 0066 0376 6002

registrácia: Okresný súd Trnava

vložka č. 1779/T

Pracovník oprávnený k rokovaniu vo veciach:

* Technických: Ing. Juraj Vinš
* Zmluvných: Ing. Juraj Vinš

(ďalej aj len „Objednávateľ“)

1. **PREDMET ZMLUVY:**
   1. Zhotoviteľ sa zaväzuje zhotoviť dielo podľa bodu 2 tohto článku podľa dodanej a odsúhlasenej výkresovej dokumentácie v súlade s toto zmluvou a objednávateľ sa zaväzuje dielo prevziať a zaplatiť dohodnutú cenu diela .
   2. Predmetom tejto zmluvy o dielo je : Rekonštrukcia stavby pre chov ošípaných na farme Klčovany
   3. Vybudované dielo bude mať akostné a technické ukazovatele v zmysle platných predpisov a technických noriem a  dokumentácie dodanej objednávateľom, ktorá je súčasťou súťažných podkladov.
   4. Podkladom pre uzavretie tejto zmluvy je cenová ponuka zhotoviteľa spracovaná na základe projektovej dokumentácie a poskytovaných informácií, ktorá tvorí neoddeliteľnú súčasť tejto zmluvy /príloha č. 1/.
2. **CENA DIELA:**

Zmluvné strany sa dohodli v súlade so zákonom NR SR o cenách č. 18/1996 Z. z. v znení neskorších predpisov na celkovej cene diela :

Cena bez DPH :

DPH :

Cena spolu :

Objednávateľ zaplatí zhotoviteľovi za skutočne prevedené a vzájomne odsúhlasené a prevzaté práce podľa predmetu zmluvy.

1. **TERMÍN PLNENIA**
   1. Zhotoviteľ zhotoví dielo, ktoré je predmetom tejto zmluvy, v nasledovnom termíne :

termín začatia : po odovzdaní staveniska objednávateľom

termín ukončenia: najneskôr do 31.05.2025

* 1. Zmluvné strany sa dohodli, že termín ukončenia je termínom pripravenosti k preberaciemu konaniu.
  2. Termínom splnenia sa považuje dielo odovzdané bez vád a nedorobkov so vzájomne potvrdeným zápisom o odovzdaní a prevzatí.
  3. Dohodnuté termíny zhotovenia diela dodrží zhotoviteľ za podmienky riadneho a včasného spolupôsobenia objednávateľa vymedzeného z ustanovení tejto zmluvy.
  4. V prípade výskytu nepriaznivých poveternostných podmienok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. O týchto skutočnostiach sa uvedie riadne podpísaný záznam v stavebnom denníku s odôvodnením, inak nie sú dôvodom na predĺženie termínu zhotovenia diela .

1. **PLATOBNÉ PODMIENKY:**
2. Objednávateľ poskytne dodávateľovi zálohovú platbu na základe zálohovej faktúry. Výška zálohovej platby bude do 30 % z ceny zákazky.
3. Nevyhnutným podkladom pre vystavenie faktúry zhotoviteľa bude súpis vykonaných prác. Objednávateľ predložený súpis vykonaných prác a dodávok potvrdí do troch pracovných dní po predložení.
4. Na základe potvrdených súpisov vykonaných prác a dodávok budú zhotoviteľom vystavené faktúry. Splatnosť faktúr je **14 dní** odo dňa vystavenia objednávateľovi.
5. Zhotoviteľ po ukončení prác a podpísaní odovzdávacieho protokolu oboma stranami, vystaví konečnú vyúčtovaciu faktúru s odpočtom zálohy a čiastkových faktúr do 5 dní po podpísaní odovzdávacieho protokolu. Splatnosť konečnej faktúry je 14 dní od jej doručenia objednávateľovi.
6. **PRÁVA A POVINNOSTI**

* 1. Objednávateľ zabezpečí možnosť napojenia na odber el. energie a úžitkovej vody. Náklady na spotrebovanú el. energiu a vodu počas výstavby hradí zhotoviteľ. Objednávateľ taktiež zabezpečí vstup zamestnancov zhotoviteľa do objektu počas realizácie diela.
  2. Po ukončení prác objednávateľ odsúhlasí v zápise o odovzdaní stavby množstvo a kvalitu diela.
  3. Objednávateľ je povinný pripraviť podmienky tak, aby bolo možné zahájiť práce na mieste realizácie v dohodnutom termíne a aby sa dielo mohlo vykonať plynule bez prerušovania. V prípade, že vinou objednávateľa dôjde k prerušeniu prác, zhotoviteľ má právo vyúčtovať náklady naviac ako preprava materiálu, osôb, cestovné, ubytovanie, stravné a škodu vzniknutú prerušením prác. O koľko dní sa omešká objednávateľ s pripravenosťou stavby, resp. práce budú prerušené vinou objednávateľa, o toľko dní sa odkladá termín ukončenia diela.
  4. Vlastníkom zhotoveného diela je objednávateľ, ktorý znáša aj nebezpečenstvo škody na zhotovenom diele.

1. **ZÁRUČNÁ DOBA – ZODPOVEDNOSŤ ZA VADY**
   1. Zhotoviteľ zodpovedá za to , že predmet tejto zmluvy má v dobe prevzatia a počas záručnej doby zmluvne dohodnuté vlastnosti a bude spôsobilý k zmluvnému účelu. Záručná doba na dielo je **60 mesiacov** a začína plynúť dňom odovzdania diela a jeho prevzatia objednávateľom. Nevzťahuje sa na zriaďovacie predmety a spotrebný materiál.
   2. Zmluvné strany sa dohodli, že objednávateľ má nárok na bezplatné odstránenie vád počas trvania záručnej doby.
   3. Oznámenie vád diela musí byť urobené v písomnej forme alebo emailom, inak je neplatné. Musí obsahovať označenie vady, miesto, kde sa vada nachádza a popis , ako sa vada prejavuje.
   4. Zhotoviteľ sa zaväzuje začať odstraňovať nahlásené vady do 7dní.
2. **ZMLUVNÉ POKUTY A STIMULÁCIE** 
   1. V prípade nesplnenia povinností / záväzkov/ podľa tejto zmluvy, môže si každá zmluvná strana nárokovať v zmysle príslušných ustanovení Obchodného zákonníka úrok z omeškania, zmluvnú pokutu, poprípade náhradu za škody.

a/ Za nedodržanie termínu dokončenia diela 0,05% z ceny diela zmluvnú pokutu za každý deň omeškania.

b/ Za omeškanie s platením faktúr v lehotách dohodnutej splatnosti úrok z omeškania vo výške 0,05% z dlžnej sumy za každý deň omeškania.

* 1. Zaplatením úrokov, zmluvnej pokuty sa neruší, povinnosť zmluvnej strany záväzok splniť, uhradiť.
  2. Ak objednávateľ odstúpi od zmluvy bez zavinenia zhotoviteľa, zaplatí odstupné vo výške 20% z ceny diela a čiastku za vykonané práce a dodaný materiál ku dňu výpovede.

1. **ZÁVEREČNÉ USTANOVENIE**
   1. Právne vzťahy neupravené zmluvou sa riadia príslušnými ustanoveniami Obchodného zákonníka .
   2. Oprávnení zamestnanci poskytovateľa (Pôdohospodárskej platobnej agentúry), Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu /audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere
   3. Zmluvu je možné meniť, resp. dopĺňať len na základe prejavenej vôle oboch zmluvných strán , a to formou písomného dodatku , podpísaného oprávnenými zástupcami každej zo zmluvných strán.
   4. Účastníci tejto zmluvy budú prípadné spory riešiť cestou vzájomnej dohody. Pokiaľ sa spor nevyrieši dohodou, bude sa ním zaoberať miestne príslušný súd zhotoviteľa.
   5. Táto zmluva je vypracovaná v 4 vyhotoveniach, 2x pre objednávateľa a 2x pre zhotoviteľa.
   6. Strany prehlasujú, že si zmluvu riadne prečítali , porozumeli jej a na znak súhlasu s jej obsahom pripájajú svoje podpisy.

V ........................., dňa .......................

––––––––––––––––––––––––- –––––––––––––––––––––––––

zhotoviteľ objednávateľ